CELEX: 62012CN0530
Language: sl
Date: 2012-11-21 00:00:00
Title: Zadeva C-530/12 P: Pritožba, ki jo je Urad za usklajevanje na notranjem trgu (znamke in modeli) vložil 21. novembra 2012 zoper sodbo Splošnega sodišča (sedmi senat) z dne 13. septembra 2012 v zadevi T-404/10, National Lottery Commission proti Uradu za usklajevanje na notranjem trgu (znamke in modeli)

26.1.2013   
            
            
               SL
            
            
               Uradni list Evropske unije
            
            
               C 26/36
            
         Pritožba, ki jo je Urad za usklajevanje na notranjem trgu (znamke in modeli) vložil 21. novembra 2012 zoper sodbo Splošnega sodišča (sedmi senat) z dne 13. septembra 2012 v zadevi T-404/10, National Lottery Commission proti Uradu za usklajevanje na notranjem trgu (znamke in modeli)
   (Zadeva C-530/12 P)
   2013/C 26/69
   Jezik postopka: angleščina
   
      Stranki
   
   
      Pritožnik: Urad za usklajevanje na notranjem trgu (znamke in modeli) (zastopnika: P. Bullock, F. Mattina, agenta)
   
      Druga stranka v postopku: National Lottery Commission
   
      Predloga
   
   Pritožnik Sodišču predlaga, naj:
   
               —
            
            
               razveljavi izpodbijano sodbo,
            
         
               —
            
            
               naloži National Lottery Commission (tožeči stranki pred Splošnim sodiščem) naj plača stroške, ki so nastali Uradu za usklajevanje na notranjem trgu.
            
         
      Pritožbeni razlogi in bistvene trditve
   
   UUNT navaja tri pritožbene razloge, in sicer (i) kršitev člena 76(1) Uredbe 207/2009 (1), (ii) kršitev pravice UUNT do izjave in (iii) očitno neskladje in izkrivljanje dejstev, kar naj bi vplivalo na izpodbijano sodbo.
   Prvi pritožbeni razlog je razdeljen na dva dela. Prvič, Splošno sodišče naj bi kršilo člen 76(1) Uredbe 207/2009, kot ga je Sodišče v povezavi s členom 53(2) Uredbe 207/2009 in pravilom 37 Uredbe 2868/95 (2) razlagalo v sodbi v zadevi Elio Fiorucci, ker se je oprlo na določbe nacionalnega prava, to je na člen 2704 italijanskega civilnega zakonika, na katerega se stranki nista sklicevali in torej ni bil predmet spora pred odborom za pritožbe. Drugič, Splošno sodišče naj bi kršilo člen 76(1) Uredbe 207/2009, ker se je oprlo na nacionalno sodno prakso, to je na zgoraj omenjeno sodbo št. 13912 Corte Suprema di Cassazione z dne 14. junija 2007, ki je omenjena v točki 32 izpodbijane sodbe, na katero se stranki nista sklicevali in ni bila predmet spora pred odborom za pritožbe.
   Drugi pritožbeni razlog se nanaša na kršitev pravice UUNT do izjave, ker UUNT ni bila dana možnost, da bi podal stališča glede postopkovnih in vsebinskih vidikov sodbe Corte Suprema di Cassazione. Ni mogoče izključiti, da bi bila obrazložitev in izrek Splošnega sodišča drugačna, če bi imel UUNT tako možnost.
   Tretji tožbeni razlog se nanaša na očitno neskladje in izkrivljanje dejstev, kar naj bi vplivalo na obrazložitev in izrek Splošnega sodišča. UUNT meni, da je Splošno sodišče nepravilno razlagalo in izkrivilo navedbe odbora za pritožbe in tudi argumente National Lottery Commission ter ni upoštevalo, da je odbor za pritožbe pri ugotovitvi, da National Lottery Commission ni dokazala da datum, razviden iz poštnega žiga, odtisnjenega na sporazumu iz leta 1986, ni odločilen, pravilno uporabil italijansko pravo.
   
      (1)  Uredba Sveta (ES) št. 207/2009 dne 26. februarja 2009 o blagovni znamki Skupnosti.
   UL L 78, str. 1.
   
      (2)  Uredba Komisije (ES) št. 2868/95 z dne 13. decembra 1995 za izvedbo Uredbe Sveta (ES) št. 40/94 o znamki Skupnosti.
   UL, posebna izdaja v slovenščini, poglavje 17, zvezek 1, str. 189.